L 135/82
LT
Europos Sąjungos oficialusis leidinys
2023 5 23
2.
Orlaivio tipo vertinimas turi būti sėkmingai baigtas ir reikiama praktinė patirtis įgyta ne seniau kaip prieš trejus metus iki orlaivio tipo kvalifikacijos patvirtinimo orlaivio techninės priežiūros licencijoje paraiškos pateikimo.
3. Orlaivio tipo vertinimai turi vykti esant bent vienam egzaminuotojui.
Egzaminuotojas (-ai) neturi būti dalyvavęs (-ę) mokant pareiškėją.
e) Egzaminuotojas (-ai) parengia ir egzaminuojamajam pateikia rašytinę ataskaitą, kurioje paaiškinama, kodėl kandidatas išlaikė egzaminą arba jo neišlaikė, ir ją patvirtina parašu. 6.
Mokymas darbo vietoje 6.1.
Bendrieji dalykai Mokymas darbo vietoje (angl. on-the-job training, OJT) – mokymas, kurio metu pareiškėjas mokomas dirbti su tam tikro tipo orlaiviu realioje darbo vietoje ir turi galimybę išmokti geriausios techninės priežiūros praktikos ir teisingų išleidimo eksploatuoti procedūrų.
OJT turi atitikti šiuos reikalavimus: a) OJT užduočių sąrašą ir programą patvirtina kompetentinga institucija, kuri išdavė techninės priežiūros licenciją prieš pradedant OJT mokymą.
b) OJT vykdomas vienoje ar keliose techninės priežiūros organizacijose, pagal šį reglamentą tinkamai patvirtintose to tipo orlaivio techninei priežiūrai atlikti.
Viena iš tų organizacijų prižiūri OJT.
c) Prieš pradėdamas OJT, pareiškėjas turi turėti A, B arba L5 kategorijos licenciją arba būti baigęs teorinį tipo mokymą ir įgijęs bent 50 % reikalaujamos būtinosios patirties (66.A.30 dalis), susijusios su orlaivių kategorija, kuri yra mokymo dalykas.
d) Pareiškėjas turi pradėti ir baigti OJT per trejus metus iki paraiškos suteikti pirmą tipo kvalifikacijos patvirtinimą pateikimo.
Ne mažiau kaip 50 % OJT užduočių turi būti atliekama po to, kai baigiamas susijęs orlaivio tipo teorinis mokymas.
e) Pareiškėjas atlieka OJT, vadovaujamas kvalifikuoto mentoriaus ar mentorių pagal individualios priežiūros principą; jo metu mentoriai patikrina tipinio už išleidimą atsakingo darbuotojo technines žinias, įgūdžius ir pareigų atlikimą.
OJT metu mentoriai taip pat perduoda pareiškėjui žinias ir patirtį, teikia būtinus patarimus, paramą ir rekomendacijas.
f) Kiekvienos užduoties atlikimą pareiškėjas patvirtina parašu ir užduotys turi atitikti tikrąjį darbo žiniaraštį / darbalapį ir kt.
Mentoriai patikrina ir parašu patvirtina OJT metu atliktas užduotis, nes jie prisiima atsakomybę už atitinkamai pagalbinių darbuotojų arba už išleidimą atsakingų darbuotojų lygmens užduotis, priklausomai nuo išleidimo eksploatuoti procedūros.
g) Tinkamai užbaigus OJT programą, mentoriai pateikia rekomendaciją dėl pareiškėjo galutinio egzamino, kurį rengia paskirti egzaminuotojai. 6.2.
OJT turinys ir OJT registracijos žurnalas OJT turi apimti tam tikrą veiklą ir užduotis, atitinkančias orlaivio tipo kvalifikaciją, sistemas ir licencijos kategoriją, kurios prašoma, ir gali apimti daugiau nei vieną licencijos kategoriją.
OJT dokumentuojamas OJT registracijos žurnale, kuriame nurodomi šie duomenys: a) pareiškėjo vardas ir pavardė; b) pareiškėjo gimimo data; c) patvirtinta techninės priežiūros organizacija (-os), kurioje (-iose) vyko OJT;